
BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru ratificarea Memorandumului de Înţelegere între Guvernul României şi Guvernul Republicii Turcia privind crearea unei linii directe de ferry-boat între Samsun şi Constanţa, semnat la Ankara la 15 iulie 1996, transmis Comisiei pentru industrii şi servicii pentru dezbatere şi avizare în fond cu nr.475 din 10 septembrie 2001.



La întocmirea raportului, comisia a avut în vedere avizele transmise de:

· Consiliul Legislativ;

· Comisia pentru politică externă;

· Comisia juridică, de disciplină şi imunităţi.

În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile          

RAPORT

asupra proiectului de Lege pentru ratificarea Memorandumului de Înţelegere între Guvernul României şi Guvernul Republicii Turcia privind crearea unei linii directe de ferry-boat între Samsun şi Constanţa, 

semnat la Ankara la 15 iulie 1996


În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond cu proiectul de Lege pentru ratificarea Memorandumului de Înţelegere între Guvernul României şi Guvernul Republicii Turcia privind crearea unei linii directe de ferry-boat între Samsun şi Constanţa, semnat la Ankara la 15 iulie 1996, trims cu adresa nr.475 din 10 septembrie 2001.



Proiectul de lege are drept scop ratificarea unei înţelegeri internaţionale, în vederea intensificării transporturilor de mărfuri între România, statele din Orientul Mijlociu şi zona Caucazului, prin scurtarea distanţei şi duratelor de transport faţă de transporturile efective pe căile ferate sau rutiere.



În ceea ce priveşte propunerile Consiliului Legislativ privind unele modificări de formă în conţinutul Memorandumului şi având în vedere că acestea pot fi făcute numai după ratificarea acestuia, Comisia pentru industrii şi servicii a hotărât ca Ministerul Lucrărilor Publice, Transporturilor şi Locuinţei, să facă intervenţiile corespunzătoare la autorităţile competente din Turcia pentru convenirea modificărilor conform avizului Consiliului Legislativ.


În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din 26 septembrie 2001 şi a hotărât, cu majoritate de voturi, avizarea favorabilă a proiectului de lege în forma prezentată de Guvern.



În raport de obiectul şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile

Expert,

Daniel Bădina

